**การเตรียมตัวสอบทุนรัฐบาลญี่ปุ่น(MEXT)**

รอบข้อเขียน (เหมือนของพี่นิ้ง 555)

รอบแรกสอบแค่ 2 วิชา คือ คณิตศาสตร์กับอังกฤษ

1. คณิตศาสตร์ : มีเติมคำประมาณ 6 ข้อ กับแสดงวิธีทำ 2 ข้อเป็นภาษาอังกฤษหมดเลย ไม่ยากมากนะ เนื้อหาก็อยู่ในเลขม.ปลายปกติ ข้อควรระวังก็คือศัพท์ทางคณิตศาสตร์(ที่เราอาจแปลไม่ออก)และต้องไม่สะเพร่า(โดยเฉพาะช่วงเติมคำ) การเขียนแสดงวิธีทำเป็นภาษาอังกฤษก็ควรเขียนให้เข้าใจง่ายแต่รู้เรื่องด้วยนะ
2. ภาษาอังกฤษ : แนวข้อสอบก็คล้ายๆปี 2009 (ปี 2010 มันเปลี่ยนแนว จะง่ายกว่าปีก่อนๆ) ก็จะมี grammar, phrase, error identification(ยาวเป็นพรืดเลย), cloze test, reading 2 passages ลองทำข้อสอบเก่าๆเป็นแนวดูจะรู้ว่ามันออกประมาณไหน ระวังเรื่องเวลาด้วยก็ดี

ช่วงเตรียมสัมภาษณ์

 มีเวลาหนึ่งเดือนว่างๆ หลังจากสอบเสร็จ สำหรับคนที่ท้อแท้แล้วจะเริ่มฟิตสำหรับการสอบอย่างอื่นเลยก็ได้ หรือจะพักสักอาทิตย์หนึ่งก็คงโอเค สำหรับคนที่พอมีความหวังอยู่ในจิตใจ (แต่อาจจิตตกได้บ้างบางเวลาซึ่งถือเป็นเรื่องปกติ) ควรจะเตรียมทำแฟ้มสะสมงานได้แล้ว

 พี่ค่อนข้างมั่นใจในผลงานทางด้านเศรษฐศาสตร์ที่สะสมมามาก และเคยเรียนภาษาญี่ปุ่นแล้ว มีผลสอบวัดระดับด้วย เลยไม่ได้ทำพอร์ตอย่างงดงามนัก (ถ้าอยากดูของงดงามให้ดูของพี่วีรัชสายวิทย์) 2 หน้าแรกเป็น CV ตามแบบฟอร์มที่ขอจากฝ่ายแนะแนว จากนั้นก็เอาเกียรติบัตรมายัดโดยเรียงตามลำดับเหตุการณ์จากล่าสุดไปยังยุคโบราณ ตามด้วยรูปถ่าย ก็เอาเท่าที่หาได้น่ะแหละ ผลงานบางอย่างที่เราทำแต่ไม่มีทั้งรูปหรือเกียรติบัตร ถ้าคิดว่ามันน่าสนใจก็เขียนใน CV ไปเถอะ เพราะถ้าเขาถามเราก็ตอบได้อยู่แล้ว ก็ทำจริงนิ่

 ช่วงอาทิตย์สุดท้ายก่อนประกาศผลพี่เข้าสู่โหมดจิตตกมากๆ ถ้าใครมีอาการแบบนี้ แนะนำให้ไปหาฝ่ายแนะแนวครับ อาจารย์จะช่วยน้องได้จริงๆ เชื่อเถอะ อย่าไปโดดตึกหรือกรีดเลือดเลยนะ ไม่ได้ช่วยอะไรเท่าไร พี่เองก็ไปหาฝ่ายแนะแนวแล้วก็ดีขึ้นนะ

สัมภาษณ์

 จะเริ่มทำการสัมภาษณ์หลังจากประกาศผลรอบแรกไม่นานนัก นั่นเป็นเหตุผลว่าทำไมควรเตรียมแฟ้มไว้ล่วงหน้า (อย่างน้อยก็เอาไปใช้งานอื่นได้ล่ะน่า) ส่วนใหญ่เขาจะถามเกี่ยวกับตัวเราเอง แต่ดูเรื่องเศรษฐกิจ ความสัมพันธ์ระหว่างไทย-ญี่ปุ่น ประวัติศาสตร์ (ถ้าสนใจ) ไว้ด้วยก็ดี อาจมีประโยชน์

 โดยส่วนตัวแนะนำหนังสือเรื่อง “ญี่ปุ่น (ประชากร)” กับ “ญี่ปุ่น (ประวัติศาสตร์)” เป็นการ์ตูนที่เขียนโดยรี วอน บก แปลโดยสำนักพิมพ์นานมีบุคส์ (มั้ง?) ก็สนุกดี แต่อาจหลับได้เหมือนกัน เล่มประวัติศาสตร์ก็อธิบายงงๆ บ้าง แต่อ่านแล้วเข้าใจญี่ปุ่นมากขึ้นนะ ได้มุมมองหลายอย่าง

 อีกเล่มหนึ่งที่แนะนำคือ Japanization ของ อ.อรรถจักร สัตยานุรักษ์ หายากหน่อย (เจอในคิโนะคุนิยะพารากอน) อธิบายญี่ปุ่นในมุมมองที่น่าสนใจ ชอบนะเล่มนี้ อ่านซ้ำ 2-3 รอบเพื่อเก็บประเด็น แต่มันมีแต่ text บางคนก็อาจจะไม่ชอบ (แต่ถ้าจะเรียนสายนี้มันก็ต้องอ่านแต่ text อย่าบ่น ไม่งั้นก็ไม่ต้องมาเรียน)

 เข้าเรื่องล่ะนะ

 กรรมการมีทั้งคนไทยและคนญี่ปุ่น ประมาณ 4-5 คน เข้าไปก็ยกมือไหว้สวัสดีแล้วตามด้วยโค้งแบบญี่ปุ่น พูดว่า “konnichiwa” อย่านั่งก็ได้รับเชิญ เมื่อได้รับเชิญให้นั่งก็กล่าวขอบคุณ คำถามอิงจากใบสมัครซะมาก

 Q: แนะนำตัวเองหน่อย

 A: สำหรับบางคนจะเตรียมคำแนะนำตัวเองมาเป็นภาษาญี่ปุ่น (บางคนก็ไม่รู้ภาษาญี่ปุ่นซะด้วยซ้ำ ก็ท่องๆ มา) แต่พี่ก็แนะนำตัวเป็นภาษาอังกฤษเพราะเตรียม climax ไว้ในตอนท้าย ก็แนะนำตัวเอง อายุ โรงเรียน งานอดิเรก อะไรก็ได้ที่เป็นตัวเรา ถ้าอยากเตรียม script ภาษาญี่ปุ่นก็ไปหาอาจารย์หรือเพื่อนก็แล้วกัน

 Q: ทำไมถึงอยากเป็นอาจารย์ (เขียนไปว่างั้นในใบสมัคร)

 A: ผมอยากไปศึกษาเกี่ยวกับญี่ปุ่นอย่างลึกซึ้ง ศึกษาในทุกๆ แง่มุมของความเป็นญี่ปุ่น บางแง่มุมที่เราคนไทยไม่เคยรู้ เพราะเรามักมองคนญี่ปุ่นว่าเป็น stereotype แบบเดียวคือขยันขันแข็ง ชาตินิยม บ้างาน ฯลฯ โดยที่ไม่ได้สนใจเลยว่าคนญี่ปุ่นก็มีพัฒนาการและมีการเปลี่ยนแปลงอยู่เสมอ เช่น มีหลักฐานหลายชิ้นที่ระบุว่าเมื่อก่อนเกษตรกรญี่ปุ่นก็ไม่ได้ขยันอะไรมาก แต่มาขยันบ้างานมากในช่วงเศรษฐกิจบูมหลังสงครามโลก ผมอยากไปศึกษาแล้วมาถ่ายทอดสิ่งเหล่านี้แก่คนไทย และแก้ความเข้าใจผิดหลายๆ อย่างด้วย เช่น หลายคนมักเข้าใจว่าคนญี่ปุ่นทุกคนชอบอะนิเมะ ซึ่งไม่จริง ผมอยากทำสิ่งเหล่านี้เพื่อส่งเสริมความสัมพันธ์ไทย-ญี่ปุ่นให้ลึกซึ้งมากขึ้น

 Q: ทำอะไรให้ประเทศได้บ้าง

 A: จำไม่ได้ว่าตอบอะไรไป แต่ก็แถๆ เกี่ยวๆ กับความสัมพันธ์ระหว่างประเทศนี่ล่ะ

 Q: เจออะไรบ้างตอนไป Ritsumeikan (โครงการแลกเปลี่ยนของโรงเรียนน่ะ พี่ไปปี 2010)

 A: ก่อนที่ผมไปญี่ปุ่น ผมก็พอรู้ว่าญี่ปุ่นเป็นประเทศที่พัฒนาแล้ว เป็นอันดับต้นๆ ของเอเชียเลยถ้าจะพูด แต่พอไปถึง ก็ต้องทึ่งว่าญี่ปุ่นนั้นเจริญกว่าที่ผมจินตนาการไว้เสียอีก (ยอมันเยอะๆ) ผมได้รับความประทับใจหลายๆ อย่าง ทุกคนมีน้ำใจ ดูแลพวกเราเป็นอย่างดีมาก ผมได้เห็นระบบขนส่งมวลชนที่มีประสิทธิภาพ ได้เห็นวินัยของคน เช่น แม้ไม่มีรถบนถนน แต่ถ้าสัญญาณคนข้ามยังเป็นสีแดง คนก็จะไม่ข้าม ความประทับใจครั้งนั้นเป็นแรงบันดาลใจให้ผมอยากไปญี่ปุ่น ทำให้ผมเรียนภาษาญี่ปุ่น และทำให้ผมมาอยู่ที่จุดนี้

 Q: เรียนภาษาญี่ปุ่นตั้งแต่เมื่อไร ก่อนหรือหลังไป Ritsumeikan (เขาเห็นใบประกาศการผ่านข้อสอบวัดระดับภาษาญี่ปุ่น N5 ที่อยู่ในแฟ้ม)

 A: หลังจากกลับมาครับ คือเริ่มเรียนตั้งแต่ต้นเลยทันทีหลังจากกลับจาก Ritsumeikan (ถามทำไมวะ)

 Q: จุดแข็งและจุดอ่อนของคุณ

 A: จุดแข็งของผมคือเป็นคนที่มีความมุ่งมั่นมาก ทำอะไรก็จะต้องทำให้สำเร็จ ไม่ยอมแพ้ต่ออุปสรรค ยึดถือสำนวนว่าถ้าล้มเจ็ดครั้งก็ต้องลุกแปดครั้ง (ฟังดูดีมะ) แต่จุดอ่อนก็คือบางทีก็มุ่งมั่นเกินไป จนอาจทำให้คนรอบข้างเป็นห่วงเรา เพราะเราอาจเครียดได้บ่อยๆ จากความมุ่งมั่นนั้น

 Q: ถ้าอย่างนั้นคุณจัดการความเครียดอย่างไร

 A: ก็คุยกับเพื่อน ปรึกษาอาจารย์ เล่นกีฬา ทำอย่างอื่น หรือไม่ก็นอนไปเลย นั่งสมาธิบ้าง

 คำถามมีแค่นี้แหละครับ เพราะพี่ตอบยาวบางข้อ เขาเลยถามไม่เยอะ

 Q: โอเค จบแล้ว ขอบคุณครับ เชิญ

 A: CLIMAX อยู่ตรงนี้ล่ะ พี่ไม่พูดภาษาญี่ปุ่นในตอนแรกเพราะเก็บเอาไว้ตอนสุดท้ายนี้ล่ะ สำหรับคนที่มีความรู้ภาษาญี่ปุ่นดีมาก อาจสรุปสิ่งที่ตัวเองพูดมาทั้งหมดเป็นภาษาญี่ปุ่นแล้วพูดใส่เขา แต่สำหรับพี่ พี่ก็ท่องสคริปต์มา

 แต่! วิธีการนี้แนะนำสำหรับน้องๆ ที่มีความสามารถภาษาญี่ปุ่นตั้งแต่ N4 ขึ้นไปเท่านั้น เพราะ

1. การท่องโดยไม่รู้ภาษาญี่ปุ่นมันยากมาก แค่ประโยคเดียวก็ยากแล้ว และการพูดผิดแค่พยางค์เดียวมันทำให้ความหมายผิดไปอย่างรุนแรงสำหรับภาษาญี่ปุ่น

2. ถึงท่องได้ เวลาเราพูดเขาก็ฟังออกว่าท่องมาแบบนกแก้วหรือท่องแบบคนรู้ภาษาบ้าง

3. ถ้าไม่รู้ภาษาเขาแต่ร่ายได้เป็น paragraph เลย มันดูกระแดะชอบกล

ต่อไปนี้เป็นสคริปต์ที่พี่ใช้ ให้บัดดี้ (ช่วงนั้นรับบัดดี้ญี่ปุ่น จิกหัวซะเลย 55) ช่วยแปลให้ แล้วก็ให้อาจารย์ภาษาญี่ปุ่นที่พี่เรียนข้างนอกช่วยดูในเรื่องการออกเสียง พี่จะเขียนเป็นภาษาญี่ปุ่นเท่านั้น เพื่อให้เฉพาะคนที่รู้ภาษาญี่ปุ่นนำไปใช้ได้ (ก่อนพูดขออนุญาตเขาก่อนนะครับ เช่นพูดว่า nihongo wo benkyoushimashita node, sukoshi nihongo wo hanasasete itadakemasenka?)

私はをびに日本へ行きたいです。日本語、日本、経済、、のりわりについてく学びたいとっています。そして、そのをかして、、タイをさせ、かつ日本とタイに深いをきたいです。このでこのをえたいとく思っています。

(ผมอยากไปเรียนเศรษฐศาสตร์ที่ญี่ปุ่น ผมอยากศึกษาอย่างลึกซึ้งเกี่ยวกับภาษา วัฒนธรรม เศรษฐกิจ สังคม และการเปลี่ยนแปลงของญี่ปุ่น จากนั้น ผมอยากนำความรู้ที่ได้รับมาพัฒนาประเทศ และส่งเสริมความสัมพันธ์อันดีงามระหว่างไทยและญี่ปุ่น ผมหวังเป็นอย่างยิ่งที่จะทำความฝันนี้ให้เป็นจริงด้วยทุนนี้)

ไม่จำเป็นต้องใช้สคริปต์นี้ก็ได้นะครับ ลองเขียนเองก็ได้ ให้ไว้เป็นแนวเฉยๆ

มุขนี้น่าจะได้ผลดีนะครับ ดูกรรมการเขาก็ประทับใจดี และอาจเป็นสาเหตุที่ทำให้ผมได้ทุนนี้ก็ได้ ใครจะไปรู้ ^^

Q: มีใครช่วยคุณบ้าง อย่าบอกนะว่าคุณเขียนเองหมด

A: ก็ลองเขียนเอง (ตอแหลเล็กๆ) แล้วก็ให้เพื่อนที่ญี่ปุ่นและอาจารย์ที่สอนภาษาญี่ปุ่นช่วยตรวจสอบให้ ทั้งในเรื่องการใช้คำ ไวยากรณ์ และการออกเสียง

Q: ก็ออกเสียงได้ดีนะครับ แล้วก็ขอให้ศึกษาญี่ปุ่นอย่างลึกซึ้งต่อไปนะ

จากนั้นก็ลุกขึ้น ไหว้กล่าวขอบคุณแล้วโค้งขอบคุณ เก็บเก้าอี้ จากนั้นเดินออกจากห้องไป (เอาพอร์ตกลับไปด้วย อย่าลืม)

ประกาศผลวันพรุ่งนี้ เล่นเกมรอก็ได้ครับถ้าไม่มีไรทำ (พี่เล่น DS ทั้งวันเลย 555) รู้สึกให้สัมภาษณ์ไม่ค่อยดีเท่าไร เลยตกใจบ้างที่ตัวเองยังได้ทุน สงสัยคนสละสิทธิ์เยอะมั้ง?

ทิปเล็กๆ น้อยๆ เพิ่มเติม

1. พูดยอประเทศญี่ปุ่นเยอะๆ ก็จะไปเรียนของเขานิ่

2. ที่ผ่านมามีปัญหานักเรียนสละทุนมาก จึงต้องแสดงให้เขาเห็นให้ได้ว่า ถ้าได้แล้วเราจะไปจริงๆ เขาต้องการคนที่พร้อมจะไปญี่ปุ่นจริงๆ

3. แสดงให้เห็นว่าเรามีความต้องการที่จะพัฒนาประเทศ อยากทำเพื่อสังคม

4. สำหรับน้องที่รู้ตัวเร็ว เรียนภาษาญี่ปุ่นก่อนสมัครทุนได้สักปีจะดีมาก (เริ่มตอน ม.5 ก็ได้) แนะนำให้ไปหาที่เรียนข้างนอกครับ ภาษาญี่ปุ่นมีประโยชน์นะแม้เราจะไม่ได้ไปเรียนญี่ปุ่นก็ตาม เดี๋ยวนี้ภาษาอังกฤษใครก็พูดได้ ต้องรู้ภาษาที่สามจึงจะได้เปรียบ อย่างน้อยรู้ภาษาญี่ปุ่นก็ดูอะนิเมะสนุกขึ้นล่ะน่า